88FM

88FM הייתה תחנת רדיו ישראלית, שפעלה במסגרת קול ישראל במשך כ-22 שנים. התחנה סיימה את שידוריה ב-14 במאי 2017, בחצות, עם סגירת רשות השידור. למחרת החלה לפעול במקומה תחנה חדשה בשם כאן 88 במסגרת תאגיד השידור הישראלי. במשך שנות קיומה שידרה תחנת הרדיו 88FM מוזיקה מגוונת ואקלקטית והתאפיינה בהשמעת מוזיקה אלטרנטיבית מכל הז'אנרים וקידום אמנים ישראלים חדשים ולא מוכרים, ללא מחויבות לפלייליסט או לתכתיבי רייטינג. בין הפרויקטים של התחנה היו "88-70-60" (שירי שנות השישים והשבעים המשודרים בשבתות) ו"לילה של אלבומים" (השמעה ברצף של תקליטי מופת מכל הזמנים בלילות) כמו גם ימי שידורים מיוחדים בחגי ישראל, מרתונים שהוקדשו לנושאים שונים ומגוונים. התחנה הוקמה באוגוסט 1995 ופעלה כמעט 22 שנה עד לסגירתה ב-14 במאי 2017, היום בו תמו שידורי קול ישראל. ב-15 במאי 2017 החלה לפעול במקומה תחנת הרדיו החדשה כאן 88. התחנה הוקמה ביוזמת אמנון נדב, מנהל הרדיו ברשות השידור, כתשובת נגד של קול ישראל לגלגלצ שהוקמה ב-1993. בראשית דרכה נקראה "קול הדרך" ושידרה מוזיקת ג'אז ודיווחי תנועה לנהגים. בהמשך שונה שמה ל"קול הדרך לעסקים", והיא שידרה מוזיקה לצד חדשות כלכלה ועסקים. בשנת 2001 החליפה התחנה את שמה ל-"88FM" ותחת שם זה פעלה עד לסגירתה. באוגוסט 2001 הציג שר האוצר, סילבן שלום, את המדיניות הכלכלית של האוצר לשנת 2002 שכללה תוכנית להפרטה של רשת ג' ותחנת 88FM. ביולי 2002 ביטל שר האוצר את תוכנית ההפרטה. בשנת 2003 הוקמה הוועדה לרפורמה בשידור הציבורי בראשות מנכ"ל משרד התמ"ת רענן דינור, שכללה בין השאר המלצה לסגור את תחנת הרדיו 88FM. באוקטובר 2005, הקבינט החברתי-כלכלי אישר את המלצות הוועדה. בעקבות ההחלטה הוגשו שתי הצעות לרכוש את התחנה. מוזיקאים רבים, בהם שלום חנוך, גידי גוב, אריק איינשטיין, יהודית רביץ, אהוד בנאי, אביב גפן, חמי רודנר ואחרים הביעו את עמדתם הנחרצת נגד סגירת התחנה ואת אהבתם אליה כתחנת הרדיו המועדפת עליהם, השומרת על קו מוזיקלי עצמאי ואיכותי. מספר חברי הכנסת תמכו במאבק נגד סגירת התחנה. ולאחר מספר דיונים בוועדת הכספים וועדת החינוך של הכנסת הוחלט לבטל את החלטת הסגירה. בשנת 2004 בוטלו השידורים של מבזקי העסקיים והעדכונים מהבורסה והתחנה שידרה מאז בעיקר דיווחי תנועה ומוזיקה. התנודות והשינויים הרבים בתחנה בשנים האחרונות גרמו לפעילויות מחאה שונות של מאזיניה ושל מוזיקאים ישראלים רבים ולהקמת קהילת מאזינים בשם "משמר 88". "משמר 88" הוקם בשנת 2013 לאחר ששר התקשורת גלעד ארדן הודיע על כוונתו לסגור את התחנה. לאחר סגירת 88FM ותחילת פעילותה של כאן 88 תחת התאגיד החלו פעולות מחאה כנגד השינויים שחלו בתחנה החדשה, ובראשם אובדן חופש העריכה של מרבית המגישים, ביטול תוכניות שונות (כדוגמת "מציאות" ו"שומעים חיפושיות") ושינוי שעות הפעילות של תוכניות פופולריות (כגון "נותן ברוק" שהועברה משעות הצהריים לשעות הלילה המאוחרות). 88FM הייתה תחנת הרדיו האחרונה שבה שידרו במסגרת השידור הציבורי של קול ישראל, ולמעשה, חתמה בפועל את תקופת קול ישראל בהיסטוריה המשודרת של ישראל. תוכנית הרדיו האחרונה ששודרה הייתה "פרוגרסיב וחיות אחרות" שערך והגיש בועז כהן. בתום התוכנית, ב-14 במאי 2017 בחצות, הסתיימו שידורי קול ישראל. בין השדרנים שעבדו בתחנה היו הבמאי מיכה לבינסון, הזמר מאיר בנאי והפזמונאי אהוד מנור ששידר בתחנה עד יומו האחרון. אסף קרן שידר בתחנה בשנים 1999–2002 והגיש תוכנית בוקר קבועה שנקראה "טיסת בוקר". יואב גינאי הקים וניהל את התחנה מראשית דרכה. בינואר 2007 החליפה נגה גת את גינאי כמנהלת התחנה בפועל וטל השילוני, שהייתה עורכת המוזיקה הראשית, מונתה בנוסף כמנהלת התוכניות של התחנה. באוקטובר 2008 מונה יובל גנור למנהל החדש של התחנה, שהשיק לוח שידורים חדש, שנועד לדבריו להפוך את התחנה לקומוניקטיבית יותר. במסגרת הלוח החדש תוכניות הג'אז היומיות הועברו לשעה מאוחרת יותר (20:00 במקום 19:00). בין השאר שובץ בועז כהן להגשת תוכנית הבוקר "רוקר טוב", משה מורד לתוכנית אחר הצהריים "דרייב טיים" ו"ערב עירוני" בהגשת גדי ליבנה, המשחזרת את רוח התוכנית "עשן בעינייך" ששידר ליבנה בגלי צה"ל. פעם בשבוע התארח אמן להופעה חיה באולפן בתוכנית "ג'אם 88" (בכל יום רביעי ב-22:00) והתחנה הקצתה גם משבצות שידור לתוכניות אישיות של יוצרים וזמרים (בין היתר שידרו בתחנה עברי לידר, נינט טייב, ערן צור, מאור כהן, שלמה גרוניך, שלמה יידוב, דנה ברגר, ועוד.) בדצמבר 2011 מונה משה מורד למנהל התחנה, במקומו של יובל גנור. התחנה שידרה מוזיקה במגוון סגנונות: רוק, פופ, רוק מתקדם (פרוגרסיב), מוזיקת עולם, מוזיקה אלקטרונית, מוזיקה לטינית, ג'אז, בלוז ופאנק (Funk); שירים עבריים חדשים לצד מוזיקה לועזית. בין השמות הבולטים ששידרו בתחנה: בועז כהן, משה מורד, רוני ידידיה, יהודית בן-יעקב, בן רד (ששידר בתוכנית נותן ברוק), גליה גלעדי, גלית גורא-עיני, גדי ליבנה, רוני ורטהיימר, גל אפלרויט דורי בן זאב, אלי לפיד ונועם גיל-אור, מודי זנדברג, קובי מנורה, ערן ליכטנשטיין, ירון חי-מנשה, מיכל אסולין, יואב יפת, ענת הראל וטל השילוני. הכניסה למשרדי 88FM במתחם רשות השידור בקריה בתל אביב, עם השלטים "מוזיקה היא דת בשבילנו", וגם " התאהבתי. המוזיקה הכי טובה ברדיו" כניסה לאולפנים 6 ו-7 של קול ישראל בקריה בתל אביב, יחד עם השלט "מוזיקה היא דת בשבילנו" גלית גורא-עיני, מיכל אסולין וגליה גלעדי בפרידה אחרונה מאולפן 88, 14 במאי 2017 חיבוק אחרון באולפן 8 לפני שיוצאים ממנו בפעם האחרונה - גלית גורא-עיני וקובי מנורה, 14 במאי 2017 סטיקרים של 88FM ושל קול הדרך שקדמה לה רשת ג' רשות השידור קול ישראל כאן ב' מדיה וקבצים בנושא 88FM בוויקישיתוף אתר האינטרנט הרשמי של 88FM 88FM, בלקסיקון "העין השביעית" לתקשורת ועיתונות סרטונים בערוץ של 88FM, באתר יוטיוב המוזיקה הכי טובה ברדיו, פרסומת באתר יוטיוב דפנה בן פורת, ‏הכוונה לסגור את תחנת הרדיו 88 FM של ”קול ישראל”, באתר מרכז המחקר והמידע (ממ"מ) של הכנסת, 27 בנובמבר 2005 ראיונות וכתבות טל גורדון, נעים בכביש, ריאיון עם טל השילוני, באתר הבמה, 30 בינואר 2007 ניב הדס‏, זהות אבודה, באתר וואלה, 11 בינואר 2009 אסתי סגל, ‏88FM הקרב על הבית, באתר גלובס, 14 בינואר 2009 בן שלו, עכבר העיר, עופר נחשון: מלך הפופ, באתר הארץ, 15 בינואר 2009 אילת יגיל, המוזיקה הכי דומה ברדיו, באתר ynet, 20 בינואר 2009 ערן בר און, 88FM - בדרך להפוך לגלגלצ?, באתר ynet, 8 בינואר 2009 בן שלו, עכבר העיר אונליין, איך נשמע לוח השידורים החדש של 88FM, באתר הארץ, 21 בינואר 2009 עמית קוטלר, לילה טוב מאזינים, אני נינט, באתר ynet, 30 בספטמבר 2010 ערן בר-און, כל הדרך למאזינים, באתר ynet, 1 באפריל 2011 ערן בר-און, דורי בן זאב: "אחרי 40 שנה לא צריך להשתנות", באתר ynet, 24 בפברואר 2012 אלכסנדר כץ, 88FM חוגגת 18- 'איכותית, אבל לא אליטיסטית', ריאיון עם משה מורד, באתר אייס, 13 באוגוסט 2013 מתי שמואלוף, ושוב רוצים לסגור את 88FM, באתר "העוקץ", 23 בספטמבר 2013 88FM, ברשת החברתית פייסבוק 88FM, ברשת החברתית אינסטגרם אורי משגב, כאן 88: זה הזמן לעצור את הרכבת, באתר הארץ, 22 ביוני 2017 איתמר זהר, 88 FM היתה תחנת הרדיו הממסדית היחידה הראויה. עכשיו גם זה נגמר, באתר הארץ, 6 ביוני 2017 סקר עבור רשות השידור: 18% מאזינים ל"קול הדרך לעסקים", באתר גלובס, 10 בנובמבר 1996 דיווחים ישירים מהבורסה ב"קול הדרך לעסקים", באתר גלובס, 31 ביולי 1997 אופיר בר-זהר, חוזרים לעסקים? רשות השידור שוקלת להפוך את רדיו 88 לתחנה כלכלית, באתר הארץ, 21 בנובמבר 2008 רוני קורן-דינר, משרד האוצר: להפריט את רשת ג' ותחנת קול הדרך לעסקים; להעביר התחנות החינוכיות של קול ישראל לרשות השנייה, באתר TheMarker‏, 22 באוגוסט 2001 רובינשטיין קובל על ניסיון האוצר להשתמש בחוק ההסדרים כדי לבצע שינויים ברשות השידור, באתר הארץ, 30 באוגוסט 2001 שר האוצר ביטל את התוכנית למכור את רשת ג' ואת 88FM של קול ישראל, באתר הארץ, 31 ביולי 2002 דו"ח ועדת דינור: מנכ"ל רשות השידור לא יהיה העורך הראשי, באתר גלובס, 29 בינואר 2004 בועז גריילסמר, הקבינט החברתי-כלכלי אישר היום את המלצות ועדת דינור לרפורמה בשידור הציבורי, באתר TheMarker‏, 10 באוקטובר 2005 יפעת פרייז, ‏רדיו ללא הפסקה מעוניין לקנות את תחנת הרדיו 88FM, באתר גלובס, 22 בנובמבר 2005 יעל גאוני, ‏אבנר קופל הגיש הצעה לרכישת רדיו FM88 העומדת בפני סגירה, באתר גלובס, 27 בנובמבר 2005 ענת באלינט, זמרים וח"כים מוחים נגד סגירת 88 אף-אם, באתר הארץ, 2 בנובמבר 2005 בן שלו, הבדיחה הזאת לא מצחיקה יותר, באתר הארץ, 14 בנובמבר 2005 ענת באלינט, קול ישראל: רשת א' תאוחד עם מורשת, רשת ה' - עם רק"ע, באתר הארץ, 19 באפריל 2004 מתי שמואלוף, ושוב רוצים לסגור את 88FM, באתר "העוקץ", 23 בספטמבר 2013 איתי שטרן, שדרן הרדיו בועז כהן התפטר מ-88FM אחרי 16 שנים, באתר הארץ, 21 ביוני 2017 השידור האחרון של קול ישראל - 88FM, סרטון באתר יוטיוב מיכל פלטי, אי ירוק בים, באתר הארץ, 26 בינואר 2004 ערן בר-און, משה מורד מונה לתפקיד מנהל תחנת 88FM, באתר ynet, 25 בדצמבר 2011 רועי ברק, ‏דורי בן-זאב מצטרף לרדיו 88FM: יגיש תוכנית שבועית בימי שישי, באתר גלובס, 24 בינואר 2012